Den 18. december 2020 vedtog Europa-Parlamentet Den Europæiske Unions almindelige budget for 2021. Budgettet for Den Europæiske Garantifond for Landbruget (EGFL) omfatter 40 368 mio. EUR i forpligtelsesbevillinger og 40 354 mio. EUR i betalingsbevillinger. Forskellen på beløbsstørrelsen for de to typer bevillinger skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi samt koordinerings- og revisionsforanstaltninger.

I henhold til nævnte bestemmelser kan formålsbestemte indtægter dække finansieringsbehovene for alle former for EGFL-udgifter. Indtægter, der ikke anvendes i regnskabsåret, vil automatisk blive fremført til det følgende regnskabsår .

EGFL's budget for 2021 omfatter:

·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger

·og skønnene over de formålsbestemte indtægter, der vil blive opkrævet i løbet af regnskabsåret.

Kommissionen tog i sit forslag til bevillinger til opførelse på EGFL's budget for 2021 hensyn til de forventede samlede formålsbestemte indtægter. Forpligtelsesbevillingsbehovet oversteg imidlertid EGFL's delloft for 2021 som fastsat i den flerårige finansielle ramme for perioden 2021-2027 (FFR). Kommissionen var derfor nødt til at fastsætte en tilpasningssats under mekanismen for finansiel disciplin til anvendelse på direkte betalinger for at sikre, at EGFL-bevillingerne overholder EGFL-nettobalancen. Budgetmyndigheden vedtog EGFL-budgettet for 2021 under hensyntagen til de forventede formålsbestemte indtægter.

Ved udarbejdelsen af budgettet for 2021 anslog Kommissionen de disponible formålsbestemte indtægter til 619 mio. EUR. Idet der ikke forventedes fremførsler fra 2020 til 2021, skønnedes det, at det fulde beløb ville blive opkrævet i løbet af regnskabsåret. Kommissionen har afsat disse anslåede indtægter til grundbetalingsordningen (budgetkonto 08 02 05 04). Summen af de vedtagne bevillinger og de formålsbestemte indtægter til denne ordning udgør 14 791 mio. EUR.

Bilaget til denne rapport indeholder en fremstilling af 2021-budgettets foreløbige gennemførelse og en sammenligning med den forventede udgiftsprofil.

3.Bemærkninger til den foreløbige gennemførelse af EGFL-budgettet for 2021

Af bilaget til denne rapport fremgår budgettets foreløbige gennemførelse i perioden fra den 16. oktober 2020 til den 31. august 2021.

Gennemførelsesniveauet sammenlignes med udgiftsprofilen i det alarmsystem, der blev indført ved artikel 28 i Rådets forordning (EU) nr. 1306/2013.

3.1.Markedsforanstaltninger

Udnyttelsen af bevillingerne til interventioner på landbrugsmarkederne var en smule lavere (30.2 mio. EUR) end forbrugsprofilen.

Udgifterne til POSEI og de mindre øer i Det Ægæiske Hav (undtagen direkte betalinger) (08 02 03 01) er 9,8 mio. EUR (– 4,4 procentpoint) lavere end forventet ved udgangen af august sammenlignet med udgiftsprofilen. Der forventes imidlertid fuld gennemførelse inden udgangen af regnskabsåret, idet gennemførelsen i tidligere år tages i betragtning.

Gennemførelsen af "Salgsfremstød for landbrugsprodukter – Enkeltlandsprogrammer under delt forvaltning" på konto 08 02 03 02 viser et underforbrug på 19,9 procentpoint (– 17,1 mio. EUR). Det forventes, at denne budgetkonto ikke gennemføres fuldt ud ved årets udgang. For budgetkonto 08 02 03 04 — Skoleordninger — var gennemførelsen i slutningen af august 2021 ca. 55,9 mio. EUR (– 27,3 procentpoint) under profilen. Der forventes ikke fuld gennemførelse ved udgangen af regnskabsåret primært som følge af covid-19-pandemiens fortsatte konsekvenser for gennemførelsen af denne ordning.

Budgetgennemførelsen for budgetkonto 08 02 03 05 — Olivenolie — er 40,4 procentpoint (17,4 mio. EUR) foran udgiftsprofilen. Overforbruget skyldes hovedsagelig den større efterspørgsel efter forskud samt udestående betalinger, som en medlemsstat har anmeldt efter en afgørelse fra en national domstol vedrørende gennemførelsen af et tidligere årligt arbejdsprogram.

De foreløbigt anmeldte udgifter til frugt og grøntsager (budgetkonto 08 02 03 06) er 18,3 mio. EUR (– 2,1 procentpoint) mindre end udgiftsprofilen. Ikke desto mindre forventes det, at budgettet for 2021 gennemføres fuldt ud ved regnskabsårets udgang.

Hvad angår støtteprogrammerne for vin (08 02 03 07) er gennemførelsen 50,4 mio. EUR (4,9 procentpoint) foran udgiftsprofilen. De endelige udgifter forventes at ligge tæt på det budgetterede beløb.

De anmeldte udgifter for foranstaltninger vedrørende offentlig og privat oplagring (budgetkonto 08 02 03 10) overgår profilen med 59,3 procentpoint (5,3 mio. EUR). De vedrører primært støtte til privat oplagring af olivenolie, der blev vedtaget i 2019 og 2020, og i forbindelse med hvilken medlemsstaterne har anmeldt udestående betalinger til et samlet beløb på 28,1 mio. EUR for regnskabsåret 2021.



3.2.Direkte betalinger

Udnyttelsen af bevillingerne til direkte betalinger er overordnet set i overensstemmelse med forbrugsprofilen. Ved udgangen af august 2021 havde medlemsstaterne i alt anmeldt 37,4 mia. EUR under budgetartikel 08 02 05.